**Z M L U V A O D I E L O č......./ 2019**

uzatvorená podľa § 536 a nasl. Zákona č. 513/1991 Zb. ( Obchodného zákonníka ) v znení neskorších zmien a doplnkov.

**Článok I.**

**Zmluvné strany**

**Objednávateľ:** Obec Víťaz

Adresa sídla: Víťaz 111, 082 38

Štatutárny zástupca: Ing. Ján Baloga, starosta obce

IČO: 00327981

DIČ: 2020548233

Bankové spojenie: VÚB a.s.

IBAN: SK29 0200 0000 0000 2072 3572

Telefón/ fax: 051 / 7 911 306

Mobil: +421 905 470 182

E-mail: obecvitaz@obecvitaz.sk

Internetová adresa: <http://www.vitaz.sk/>

Zhotoviteľ:

Adresa sídla:

Štatutárny zástupca:

IČO:

DIČ:

Bankové spojenie:

IBAN:

SWIFT:

Kontaktná osoba:

Telefón:

Mobil:

E-mail:

Internetová adresa: http://

**Preambula**

Objednávateľ na obstaranie predmetu tejto Zmluvy použil postup verejného obstarávania zadávaním

zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene

a doplnení niektorých zákonov v znení neskorších predpisov, vyhlásenej verejným obstarávateľom Obec Víťaz. Podkladom pre uzatvorenie tejto Zmluvy je výzva na predkladanie ponúk a ponuka úspešného uchádzača. Zhotoviteľ a objednávateľ (ďalej v zmluve aj len „Zmluvné strany“ v príslušnom gramatickom tvare) v súlade s príslušnými ustanoveniami zákona číslo 513/1991 Zb. Obchodného

zákonníka v znení neskorších predpisov, najmä v súlade s ustanoveniami §§ 535 až 565, uzatvárajú túto

Zmluvu o dielo.

* 1. Uvedení zástupcovia oboch strán vyhlasujú, že sú oprávnení túto Zmluvu podpísať a k platnosti Zmluvy nie je potrebný podpis inej osoby.
  2. **Zástupca Objednávateľa**, poverený riešením technických problémov, kontrolou vykonaných prác a predbežným prerokúvaním zmien a doplnkov diela: Ing. Ján Baloga, tel.: +421 9057 470 182, e-mail: [obecvitaz@obecvitaz.sk](mailto:obecvitaz@obecvitaz.sk).

Uvedený zástupca je oprávnený vykonávať rozhodnutia, týkajúce sa:

- pozastavenia vykonávania stavebných prác alebo ich častí,

- odstránenia alebo náhrady materiálov a prác, ktoré nie sú v súlade s podmienkami zmluvy,

- vylúčenia pracovníkov zhotoviteľa zo staveniska, ktorí hrubým spôsobom porušia predpisy a nariadenia platné pre realizáciu diela,

- pozastaviť stavebné práce

* 1. **Zástupca Zhotoviteľa**, poverený riadením stavebných prác, koordináciou subdodávateľov a riešením všetkých problémov súvisiacich s realizáciou diela (ďalej len „stavbyvedúci“):................, tel.: ..., e-mail:
  2. Definície základných pojmov používaných v zmluve:

1. Termín „stavba“ - tento termín môže byť nazývaný aj ako „práce Zhotoviteľa“ alebo „dielo“

a rozumejú sa ním všetky projektové, prípravné, demolačné a stavebno-montážne práce a služby súvisiace s realizáciou predmetu diela v zmysle tejto Zmluvy a jej príloh,

1. Termín „stavenisko“ - priestor, na ktorom Zhotoviteľ zabezpečuje vykonávanie stavebno-montážnych a iných prác súvisiacich so zhotovením stavebného diela,
2. Termín „harmonogram stavby“ - je časový plán, ktorý je odsúhlasený Objednávateľom a uvedený v prílohe tejto Zmluvy, ktorá je neoddeliteľnou súčasťou tejto Zmluvy,
3. Termín „dokumentácia Zhotoviteľa“ - je všetka dokumentácia, dielenská alebo iná, ktorú Zhotoviteľ spracuje v súvislosti s prípravou a realizáciou diela,
4. Termín „zmeny“ - sú všetky zmeny a dodatky vo vzťahu k predmetu diela, špecifikované alebo vyžiadané Objednávateľom, predovšetkým zmena rozsahu diela, kvality, termínov realizácie diela.

**Článok II.**

**Predmet zmluvy**

2.1Touto Zmluvou o dielo sa Zhotoviteľ zaväzuje vykonať všetky práce a dodávky v dohodnutom čase za stanovených podmienok v tejto Zmluve pre stavbu s názvom: **„VÍŤAZ – OPRAVA CHODNÍKA NA PB BEZMENNÉHO PRÍTOKU DOLINSKÉHO POTOKA“.**

2.2 Stavba bude realizovaná v katastrálnom území obce Víťaz, v úseku od cestného mosta na miestnej komunikácii (pri parcele 788 a 790) po parcelu 795/1.

2.3 Predmet Zmluvy je podrobne definovaný v projektovej dokumentácii pre stavebné konanie,

vypracovanej spoločnosťou: HYDROARCH s.r.o., Šafáriková 5939/20, 080 01 Prešov, ponukou Zhotoviteľa a požiadavkami Objednávateľa ako aj v špecifikáciách uvedených vo výkaze výmer, ktorý je neoddeliteľnou súčasťou tejto Zmluvy a tvorí prílohu č. 1 tejto Zmluvy.

2.4 Predmetom diela ďalej je:

1. dodávka diela, t.j. všetky práce a dodávky ako aj dokumenty a stanoviská v súlade s STN spojené s realizáciou diela, jeho odovzdaním a uvedením do riadnej a trvalej prevádzky, hlavne (ale nielen) materiál, prácu, stroje, dopravu, vrátane vypracovania dokladov a predpísaných atestov pre protokolárne odovzdanie diela, v požadovanom rozsahu stavby,
2. dodávky takého materiálu, ktoré nie sú uvedené v projektovej dokumentácii, ale si ich povaha diela a okolnosti výstavby diela vyžadujú. Takýmito časťami diela sú najmä, avšak nie výlučne pomocné konštrukcie a prvky (trvalé alebo dočasné), kotevné prvky, konštrukčná výstuž, montážny materiál, požiarne utesnenie prestupov cez konštrukcie, atď., ak si to povaha diela vyžaduje,
3. predkladanie na schválenie zástupcovi Objednávateľa: technickej dokumentácie a vzoriek stavebných materiálov a výrobkov pred ich použitím a zabudovaním do diela,
4. spracovanie revíznych správ, vedenie prevádzkových denníkov a návodov na obsluhu technických zariadení dodaných v rámci realizácie stavby, potrebných k protokolárnemu odovzdaniu diela a uvedenia stavby do riadneho užívania,
5. vykonanie individuálnych skúšok zariadení a materiálov, funkčných skúšok a prevádzkových skúšok. V prípade nevyhovujúcich výsledkov je Zhotoviteľ povinný zabezpečiť ich opakovanie,
6. riadne vykonanie funkčných a prevádzkových skúšok zariadení, úradných skúšok vyhradených technických zariadení o bezpečnej prevádzke stavby. Zhotoviteľ je povinný uskutočniť komplexné vyskúšanie, pričom bude v plnej výške znášať náklady na energie a prevádzkové médiá pri takýchto skúškach. Zhotoviteľ je povinný zabezpečiť všetky vyžadované revízne správy, osvedčenia, certifikáty a vyhlásenia o zhode týkajúce sa diela, jeho častí alebo stavebných výrobkov a predložiť k Protokolu o odovzdaní,
7. zaškolenie obsluhy u všetkých Zhotoviteľom dodávaných zariadení, ale len ak si to povaha diela vyžaduje,
8. predmetom diela je taktiež prvá údržba, záručné opravy a servis všetkých mechanických, elektrických, zariadení predmetu diela po dobu 1 roka od odovzdania diela, ak si to povaha diela vyžaduje. Náklady s tým spojené sú súčasťou ceny diela, záznam o vykonanej údržbe, oprave a/alebo servise bude tvoriť prílohu Protokolu o odovzdaní diela,
9. čistenie staveniska, odvoz odpadu a nepoužitého materiálu, udržiavanie poriadku na stavenisku, čistenie plôch a komunikácií, ktoré boli znečistené v dôsledku prác Zhotoviteľa,
10. výkon koordinácie na stavenisku z hľadiska zaistenia bezpečnosti a ochrany zdravia pri práci v rozsahu podľa § 3 a § 6 zákona č. 396/2006 Z.z. o minimálnych bezpečnostných a zdravotných požiadavkách na stavenisko,
11. potvrdenie správcu skládky o prijatí stavebných odpadov, ktorý bude prílohou Protokolu o odovzdaní diela.

2.5 Ak dôjde pri realizácii diela k akýmkoľvek zmenám, doplnkom alebo rozšíreniu predmetu diela,

vyplývajúcich z podmienok pri realizácii diela alebo z odborných znalostí Zhotoviteľa, predpokladá sa, že práce a dodávky realizované boli v predmete diela a v jeho cene zahrnuté. Zhotoviteľ má rozsiahle skúsenosti v oblasti zmlúv dohodnutých na pevnú cenu pre stavby a je dostatočne oboznámený so špecifickými podmienkami staveniska a so zmluvnými dokumentmi, ktoré ho kvalifikujú k oceneniu projektu vrátane akejkoľvek položky požadovanej právnymi predpismi, zvykom a praxou, ktoré nie sú identifikované v zmluvných dokumentoch. Zhotoviteľ ukončil hĺbkovú prípravu zmluvnej dokumentácie a potvrdzuje, že jeho cena zahŕňa prvky a materiály, či už to bolo popísané alebo nie. Zhotoviteľ potvrdzuje, že jeho zmluvná cena plne zahŕňa všetky predpokladané položky, očakávané skúseným zmluvným partnerom pre projekt takéhoto charakteru.

2.6 Zhotoviteľ je povinný zabezpečiť a financovať všetky subdodávateľské práce Zhotoviteľa a nesie za ne záruku v plnom rozsahu podľa Článku X. tejto Zmluvy.

2.7 Bez písomného súhlasu Objednávateľa a zodpovedného projektanta nesmú byť použité iné materiály, technológie alebo zmeny voči projektovej dokumentácie a naceneného výkazu výmer Objednávateľa. Zároveň sa Zhotoviteľ zaväzuje a ručí za to, že pri realizácii diela nepoužije žiadny materiál, o ktorom je v čase jeho použitia známe, že je škodlivý. Ak tak Zhotoviteľ urobí, je povinný na písomné vyzvanie Objednávateľa vykovať okamžite nápravu tak, aby Objednávateľ ani iný subjekt z tohto titulu neutrpel žiadnu ujmu. Pred fyzickým zahájením každej práce je potrebné mať odsúhlasenú dielenskú dokumentáciu a technologický postup stavebným dozorom Objednávateľa.

2.8 Zhotoviteľ potvrdzuje, že sa v plnom rozsahu oboznámil s rozsahom a povahou diela, ktoré má vykonať, že sú mu známe všetky technické, kvalitatívne a iné podmienky nevyhnutné k realizácii diela a že disponuje takými kapacitami a odbornými znalosťami, ktoré sú na realizáciu diela nevyhnutné. Cena diela (ako je dohodnutá touto Zmluvou) odráža všetky podmienky staveniska a situácie i tie, ktoré skúsený Zhotoviteľ má odôvodnene predvídať. Pokiaľ Zhotoviteľ Objednávateľovi písomne neoznámil v ponukových podkladoch rozoznateľné nesprávnosti, nezrovnalosti, nejasnosti, neúplnosti, medzery a ostatné nedostatky a nevzniesol ani námietky, či nevyjadril pochybnosti, má sa za to, že v prípade, ak takéto skutočnosti existujú, sú súčasťou dohodnutej ceny.

2.9 Objednávateľ sa zaväzuje riadne a včas zhotovené dielo protokolárne prevziať a dohodnutú cenu za dielo uvedenú v Článku IV. tejto Zmluvy Zhotoviteľovi zaplatiť.

**Článok III.**

**Čas plnenia**

3.1 Zhotoviteľ zaháji prípravné a stavebné práce okamžite po nadobudnutí účinnosti tejto Zmluvy o dielo a prevzatí staveniska. Stavebné práce na realizácii diela zaháji najneskôr do 7 dní od nadobudnutia účinnosti Zmluvy a prevzatí staveniska. Ak nezaháji Zhotoviteľ práce na realizáciu diela ani do siedmych dní po dohodnutom termíne zahájenia, a to z dôvodov, ktoré sú na jeho strane, je Objednávateľ oprávnený od tejto Zmluvy odstúpiť. Objednávateľ je oprávnený posunúť termín zahájenia na iný mesiac.

3.2 Ak Zhotoviteľ nezaháji stavebné práce v dohodnutom termíne v zmysle bodu 3.1 tohto Článku, je povinný zaplatiť Objednávateľovi zmluvnú pokutu vo výške 0,1 % z ceny diela za každý deň omeškania, a to od prvého dňa omeškania.

3.3 Zhotoviteľ dokončí a zhotoví dielo bez zjavných nedostatkov a pripraví dielo na odovzdanie Objednávateľovi do 90 kalendárnych dní od podpisu a účinnosti tejto Zmluvy. Ak Zhotoviteľ ukončí a odovzdá dielo pred dohodnutým termínom platí, že finančné vyrovnanie je Objednávateľ oprávnený vykonať tak, akoby dielo, ktorým je stavba, bola dokončená v dohodnutom termíne ukončenia.

3.4 Ak sa Zhotoviteľ dostane do omeškania s odovzdaním diela, je povinný zaplatiť Objednávateľovi zmluvnú pokutu vo výške 0,1% z dohodnutej ceny diela za každý deň omeškania (rozumie sa cena vyjadrená v EUR bez dane z pridanej hodnoty „DPH“). Týmto ustanovením o zmluvnej pokute nie je dotknuté právo Objednávateľa na náhradu škody a ušlého zisku, ani ich výška, ktoré mu vzniknú oneskorením Zhotoviteľa.

**Článok IV.**

**Cena diela**

4.1 Cena diela je stanovená na základe cenovej ponuky Zhotoviteľa, ktorá je uvedená v položkovitom rozpočte ceny diela, podrobne uvedenej v nacenenom výkaze výmer. Nacenený výkaz výmer je prílohou č.1 tejto Zmluvy a tvorí jeho neoddeliteľnú súčasť. Ceny za stavebné a inžinierske objekty a prevádzkové súbory, ako i za dielo ako celok, sú limitné a neprekročiteľné počas lehoty stanovenej podľa bodu 3.3 Článku III. pokiaľ nie je v tejto Zmluve uvedené inak, zahrňuje táto cena všetko, čo je k zhotoveniu diela potrebné a to predovšetkým:

1. nákladov na riadne dokončenie diela a funkčné skúšky,
2. nákladov na zriadenie dočasného zariadenia staveniska, jeho oplotenia a stráženia včítane prejednania a úhrady potrebných poplatkov (energie, telefón, vodu,...), skládok a nákladov s tým spojených,
3. dočasného záberu iných plôch potrebných pre realizáciu diela poplatkov za nich, vrátane nákladov na vytýčenie a ochranu podzemných inžinierskych sietí, ak je relevantné
4. všetkých súbežných nárokov Zhotoviteľa, ako aj obchodných prirážok,
5. nákladov na dopravu a colné poplatky,
6. nákladov a poplatkov za odvoz prebytočného materiálu, odpadu a sute z realizácie diela,
7. nákladov na výrobnú dokumentáciu, ktorá bude vyhotovená na základe dokumentácie pre výberové konanie či realizačnej dokumentácie,
8. nákladov na dokumentáciu skutočného vyhotovenia diela,
9. nákladov na revízne skúšky a vyhodnotenie akosti, nákladov na vykonanie a vyhodnotenie funkčných skúšok (včítane nákladov na energiu) a na odborné posudky, osvedčenia, skúšky a merania, ktorými bude potvrdené splnenie parametrov uvedených v zmluvnej dokumentácii,
10. nákladov na návody a manuály k prevádzke a údržbe v troch vyhotoveniach v slovenskom jazyku,
11. nákladov na všetky práce vykonávané za účelom splnenia podmienok uvedených v stavebných povoleniach,
12. nákladov na poistenie počas výstavby diela,
13. zaistenie bezpečnosti a ochrany zdravia pri práci a požiarnej ochrany.

4.2 Zhotoviteľ v tejto súvislosti prehlasuje, že je plne oboznámený z rozsahom a povahou predmetu diela a že správne vyhodnotil a ocenil všetky práce trvalého a dočasného charakteru, ktoré sú nevyhnutné pre riadne splnenie Zmluvy a že pri stanovení ceny:

1. prekontroloval zadanie,
2. preveril miestne podmienky,
3. v zmluvných podmienkach uplatnil všetky svoje požiadavky na Objednávateľa známe ku dňu uzavretia tejto Zmluvy.

4.3 Jednotkové ceny v ponuke sú pevné a obsahujú všetky náklady, nevyhnutné na realizáciu diela v cenovej úrovni k dátumu odovzdania diela a zisk Zhotoviteľa. Jednotkové ceny sú uvedené a dohodnuté bez dane z pridanej hodnoty. Tieto jednotkové ceny majú záväzný charakter pre prípadné odpočty z ceny alebo pre oceňovanie dodatočných prác vyžiadaných Objednávateľom.

Celková cena diela je stanovená v mene EUR, na základe cenovej ponuky Zhotoviteľa nasledovne:

Cena diela v EUR bez DPH: .........................., (slovom: ...................................... eur)

K cene bude pripočítaná DPH podľa aktuálneho platného znenia zákona o DPH,

( sadzba DPH vyjadrená v % a výška DPH vyjadrená v mene EUR )

Cena diela v EUR s DPH: .........................., (slovom: ...................................... eur)

Táto cena je stanovená ako cena maximálna a nesmie byť prekročená.

4.4 Cena môže byť prekročená len v týchto doleuvedených prípadoch:

1. ak Objednávateľ bude požadovať vykonanie dodatočných prác, ktoré nie sú predmetom projektovej dokumentácie alebo z nej podľa obvyklých zásad nevyplýva vykonanie týchto prác,
2. ak v priebehu výstavby dôjde k zmenám DPH.

4.5 Ak sa niektoré práce alebo činnosti uvedené v položkovom rozpočte nevykonajú zo strany Zhotoviteľa, pretože sa tieto ukážu v priebehu prác ako nepotrebné, budú tieto práce z ceny diela odpočítané a to v stanovenej cene podľa položkového rozpočtu podľa bodu 4.1 tohto Článku.

4.6 Ak sa pri vykonaní diela objaví potreba činností nezahrnutých do rozpočtu, pokiaľ tieto činnosti neboli predvídateľné v čase uzavretia Zmluvy, môže sa Zhotoviteľ domáhať primeraného zvýšenia celkovej ceny o takto vzniknuté práce nad rámec rozpočtu. Práce nad rámec rozpočtu môžu byť vykonané výlučne na základe písomne uzavretého a očíslovaného dodatku k tejto Zmluve. Takáto zmena pôvodnej Zmluvy o dielo musí byť v súlade s ustanovením § 18 zákona o verejnom obstarávaní č. 343/2015 a o zmene a doplnení niektorých zákonov v znení neskorších predpisov ( ďalej len „Zákon“). Hodnota všetkých zmien tejto Zmluvy musí byť nižšia ako finančný limit podľa § 5 Zákona a zároveň musí byť nižšia ako 15 % hodnoty pôvodnej Zmluvy, keďže sa jedná o zákazku na uskutočnenie stavebných prác.

4.7 V prípade vyskytnutia sa prác definovaných v bodoch 4.5 a 4.6 tohto Článku sa tieto práce vzájomne započítajú.

4.8 Postup úpravy ceny pri zúžení, resp. rozšírení predmetu plnenia podľa Zmluvy o dielo bude nasledovný:

1. každá zmena vyvolaná Objednávateľom oproti nacenenému výkazu výmer (ďalej rozpočet), bude zapísaná v stavebnom denníku a podpísaná zástupcami Zhotoviteľa, Objednávateľa, projektanta a v prípade potreby aj inými účastníkmi výstavby,
2. v prípade súhlasu zmluvných strán uvedených v bode 4.7 písm. a) so zmenou, vypracuje Zhotoviteľ dodatok k rozpočtu, ktorý bude obsahovať: rekapituláciu ceny objektu, ktorá bude obsahovať cenu z rozpočtu, cenu jednotlivých dodatkov k rozpočtu a cenu spolu, rekapituláciu ceny dodatkov k rozpočtu, položkovite ocenený výkaz výmer naviac prác, položkovite odpočet ceny menej prác, sprievodnú správu, kópiu zápisov zo stavebného denníka, ďalšie náležitosti (zápisy, náčrtky,...) objasňujúce predmet dodatku rozpočtu.

4.9 Zhotoviteľ predloží dodatok/dodatky k rozpočtu Objednávateľovi na odsúhlasenie, pričom Objednávateľ ich odsúhlasí, príp. vráti neodsúhlasené s odôvodnením nesúhlasu v lehote do 10 kalendárnych dní. Dodatok k rozpočtu, odsúhlasený zo strany Objednávateľa i Zhotoviteľa bude podkladom pre zmenu celkovej ceny diela podľa tejto Zmluvy v znení dodatkov.

4.10 V návrhu dodatku k tejto Zmluve uvedie Zhotoviteľ naposledy dohodnutú cenu s označením, kde bola táto cena dohodnutá, podľa odsúhlasených dodatkov k rozpočtom.

4.11 Dodatok k tejto Zmluve, podpísaný oboma zmluvnými stranami dotýkajúci sa zmeny ceny pri príslušnom objekte, bude oprávňovať Zhotoviteľa k uplatňovaniu zmenenej ceny vo faktúre.

**Článok V.**

**Fakturácia, zálohy**

5.1 Ak nedôjde medzi obidvomi stranami k dohode pri odsúhlasení množstva alebo druhu dodaných prác, je Zhotoviteľ oprávnený fakturovať len tie práce, pri ktorých nedošlo k rozporu. Ak bude faktúra Zhotoviteľa obsahovať i práce, ktoré neboli Objednávateľom odsúhlasené, je Objednávateľ oprávnený uhradiť len tú časť faktúry, s ktorou súhlasí. Na zvyšnú časť faktúry nemôže Zhotoviteľ uplatňovať žiadne majetkové sankcie, vyplývajúce z peňažného dlhu Objednávateľa.

5.2 Objednávateľ uhradí faktúru Zhotoviteľa najneskôr do 60 dní po jej doručení, pričom za termín úhrady faktúry je považovaný deň odpisu príslušnej čiastky z účtu Objednávateľa. Objednávateľ neposkytuje na plnenie zmluvy preddavky ani zálohy. Úhrada faktúry bude realizovaná prevodným príkazom na účet zhotoviteľa uvedený v Článku I. tejto zmluvy.

5.3 Zhotoviteľ fakturuje cenu diela nasledovne: Všetky vykonané práce podľa bodu 5.1 tohto Článku po protokolárnom odovzdaní diela a Objednávateľ zaplatí cenu za riadne zhotovené dielo na základe odsúhlasenej faktúry zhotoviteľa až po podpísaní preberacieho protokolu oboma zmluvnými stranami. Za odovzdanie diela sa považuje deň podpisu preberacieho protokolu medzi objednávateľom a zhotoviteľom o tom, že dielo nemá zjavné vady. Konštatovanie objednávateľa, obsiahnuté v preberacom protokole, že dielo nemá zjavné vady, resp. že sa vady neprejavili, nemožno považovať za akékoľvek vzdanie sa práv objednávateľa z vád diela. V prípade, že na základe preberacieho protokolu boli spísané nedostatky, vzniká objednávateľovi povinnosť uhradiť faktúru až po kompletnom odstránení nedostatkov zo strany zhotoviteľa.

5.4 Ak dôjde zo strany Objednávateľa k omeškaniu pri úhrade faktúry, je Objednávateľ povinný zaplatiť Zhotoviteľovi úrok z omeškania vo výške 0,05 % z fakturovanej sumy (rozumie sa cena vyjadrená v mene EUR bez DPH) za každý deň omeškania.

5.5 Objednávateľ je oprávnený vykonávať kontrolu všetkých cien materiálov a akýchkoľvek subdodávateľských faktúr. Ak toto svoje právo uplatní, je povinný tak učiniť písomne, pričom Zhotoviteľovi vopred oznámi, ktoré doklady požaduje predložiť. Zhotoviteľ je potom povinný k súpisu vykonaných prác priložiť faktúry za materiál alebo faktúry subdodávateľov. Bez týchto dokladov bude jeho faktúra neplatná.

5.6 Faktúru za vykonané práce môže Zhotoviteľ predložiť po protokolárnom odovzdaní diela, teda za skutočne vykonané práce podľa bodu 5.1 tohto Článku. Faktúra musí obsahovať všetky nároky Zhotoviteľa s tým, že budú samostatne oddelené platby za dohodnuté práce a za prípadné dodatočné práce.

5.7 V prípade, že Objednávateľovi vznikne podľa tejto Zmluvy nárok na zmluvnú pokutu alebo inú majetkovú sankciu voči Zhotoviteľovi, je Objednávateľ oprávnený nasledujúcu faktúru Zhotoviteľa za vykonané práce vrátiť a požadovať úpravu fakturovanej čiastky tak, že fakturovaná čiastka bude znížená o vzniknutú majetkovú sankciu. Zhotoviteľ je povinný takúto požiadavku akceptovať.

5.8 Objednávateľ si vyhradzuje právo na kontrolu plnenia vykonávania platieb Zhotoviteľa za vykonané práce pri rozhodujúcich subdodávkach. V prípade, že nedodržanie týchto zmluvných záväzkov medzi Zhotoviteľom a rozhodujúcimi subdodávateľmi by vážne ohrozilo zmluvný termín dokončenia diela, má Objednávateľ právo vykonať platby za vykonané práce priamo týmto subdodávateľom. O takto vykonané platby sa zníži priama úhrada Zhotoviteľovi.

5.9 Faktúra musí obsahovať náležitosti daňového dokladu v zmysle príslušných ustanovení zákona č. 222/2004 Z.z. o dani z pridanej hodnoty v znení neskorších predpisov. V prípade, že doručená faktúra nebude obsahovať všetky náležitosti daňového dokladu, objednávateľ je oprávnený vrátiť faktúru zhotoviteľovi na jej opravu alebo doplnenie. V tomto prípade začína plynúť nová lehota splatnosti faktúry po jej opätovnom doručení objednávateľovi.

**Článok VI.**

**Stavebný denník**

6.1 Zhotoviteľ je povinný viesť, odo dňa prevzatia staveniska, o prácach, ktoré vykonáva, stavebný denník, do ktorého je povinný zapisovať všetky skutočnosti rozhodné pre plnenie zmluvy. Najmä je povinný zapisovať údaje o časovom postupe prác, ich akosti, zdôvodnenie odchýlok vykonávaných prác od projektovej dokumentácie, počet osôb na stavbe, počet odpracovaných hodín, klimatické podmienky a pod. Povinnosť viesť stavebný denník končí odovzdaním a prevzatím diela.

6.2 V stavebnom denníku musí byť uvedené okrem iného:

1. názov, sídlo, IČO (príp. DIČ) zhotoviteľa,
2. názov, sídlo, IČO (príp. DIČ) objednávateľa,
3. názov, sídlo, IČO (príp. DIČ) spracovávateľa projektovej dokumentácie „PD“,
4. identifikačné údaje stavby podľa projektu,
5. prehľad všetkých vykonaných skúšok akosti,
6. zoznam dokumentácie stavby vrátane všetkých zmien a doplnkov,
7. zoznam dokladov a úradných opatrení týkajúcich sa stavby.

6.3 Všetky listy stavebného denníka musia byť očíslované.

6.4 Zápisy do stavebného denníka čitateľne vykonáva a podpisuje za Zhotoviteľa stavbyvedúci vždy v ten deň, kedy boli práce vykonané alebo kedy nastali okolnosti, ktoré sú predmetom zápisu. Medzi jednotlivými záznamami nesmú byť vynechané voľné miesta. Okrem stavbyvedúceho môže do stavebného denníka vykonávať potrebné záznamy len Objednávateľ, prípadne ním poverený zástupca, spracovateľ projektovej dokumentácie alebo príslušné orgány štátnej správy.

6.5 Ak nesúhlasí stavbyvedúci Zhotoviteľa so zápisom, ktorý vykonal Objednávateľ alebo ním poverený zástupca, prípadne spracovávateľ projektu do stavebného denníka, musí k tomuto zápisu pripojiť svoje stanovisko najneskôr do troch pracovných dní odo dňa zápisu, inak sa predpokladá, že s uvedeným zápisom súhlasí.

6.6 Objednávateľ je povinný vyjadrovať sa k zápisom v stavebnom denníku, vykonaných Zhotoviteľom, najneskôr do piatich pracovných dní odo dňa, inak sa predpokladá, že s uvedeným zápisom súhlasí. Pre prípadné dodatočné práce bude vedený samostatný stavebný denník dodatočných prác.

6.7 Zápisy v stavebnom denníku sa nepovažujú za zmenu zmluvy, ale môžu slúžiť ako podklad pre vypracovanie doplnkov a zmien zmluvy.

**Článok VII.**

**Stavenisko**

7.1 Staveniskom sa rozumie priestor určený projektovou dokumentáciou alebo iným dokumentom pre stavbu a pre zariadenie staveniska.

7.2 Objednávateľ odovzdá Zhotoviteľovi stavenisko najneskôr tri dni pred zahájením stavebných prác.

7.3 Zhotoviteľ je povinný zabezpečiť riadne vytýčenie staveniska a počas výstavby sa riadne starať

o základné smerové a výškové body a to až do odovzdania diela Objednávateľovi. Práce s tým spojené sú súčasťou navrhnutej ceny. Posledná veta platí i pre body 7.4, 7.5, a 7.6 tohto Článku.

7.4 Zhotoviteľ je povinný oboznámiť sa po prevzatí staveniska s rozmiestením a trasou prípadných

podzemných vedení na stavenisku, verejnou zeleňou a inými cudzími objektmi a tieto buď vhodným spôsobom preložiť alebo chrániť, aby v priebehu realizácie diela nedošlo k ich poškodeniu.

7.5 Všetky potrebné povolenia na užívanie verejných plôch, prípadne na rozkopávky alebo prekopy

verejných komunikácií, zabezpečuje Zhotoviteľ a hradí aj všetky prípadné poplatky.

7.6 Ak v súvislosti so zahájením prác na stavenisku bude potrebné umiestiť alebo premiestiť dopravné značky podľa predpisu o pozemných komunikáciách, zaobstará tieto práce Zhotoviteľ. Zhotoviteľ ďalej zodpovedá i za umiestňovanie, premiesťovanie a udržiavanie dopravných značiek a dočasného dopravného značenia v súvislosti s priebehom vykonávania prác.

7.7 Zhotoviteľ je povinný udržiavať na prevzatom stavenisku poriadok a čistotu a je povinný odstraňovať odpady a nečistoty vzniknuté pri vykonávaní prác. Ak nebude napriek písomnej výzve Zhotoviteľ toto dodržiavať, zabezpečí tieto práce Objednávateľ a náklady bude uplatňovať u Zhotoviteľa (zníženou úhradou fakturovaných platieb, t.j. jednostranným zápočtom).

7.8 Objednávateľ má právo nezahájiť preberacie konanie diela resp. nepotvrdiť zisťovací protokol, ak nie je na stavenisku poriadok, najmä usporiadaný zvyšný materiál, alebo ak nie je odstránený zo staveniska odpad vzniknutý pri stavebných prácach a podobne.

7.9 Najneskôr do 7 dní po odovzdaní a prevzatí diela je Zhotoviteľ povinný vypratať stavenisko a upraviť ho tak, ako určuje projektová dokumentácia. Ak stavenisko nebude v dohodnutom termíne vypratané alebo upravené do dohodnutého stavu, Objednávateľ je oprávnený účtovať Zhotoviteľovi zmluvnú pokutu vo výške 200 EUR za každý deň, počas ktorého bude stavenisko užívať neoprávnene, a to až do dňa vypratania staveniska.

**Článok VIII.**

**Vykonávanie diela**

8.1 Zhotoviteľ je povinný vyzvať Objednávateľa najmenej 2 pracovné dni vopred ku kontrole a k prevereniu všetkých vykonaných prác, ktoré v ďalšom postupe budú zakryté alebo sa stanú neprístupnými. Ak tak neurobí, je povinný na žiadosť Objednávateľa odkryť práce, ktoré boli zakryté, alebo ktoré sa stali neprístupnými na svoje náklady. V prípade ak sa Objednávateľ do 3 pracovných dní od výzvy na stavenisko nedostaví, je Zhotoviteľ oprávnený pokračovať v prácach, resp. Objednávateľom požadované neskoršie odkrytie prác v takomto prípade hradí Objednávateľ. Objednávateľ môže určiť svojho zástupcu vo veciach technických alebo stavebný dozor, ktorý bude k dispozícii počas celej doby plnenia Zmluvy a ktorý bude aspoň raz denne kontrolovať priebeh a kvalitu realizovaných prác a dodávok.

8.2 Zhotoviteľ v plnej miere zodpovedá za bezpečnosť a ochranu zdravia všetkých osôb v mieste staveniska, predovšetkým v zmysle nariadenie vlády SR č. 510/2001 Z.z. o minimálnych bezpečnostných a zdravotných požiadavkách na stavenisko a zabezpečí vybavenie ich vybavenie ochrannými pomôckami. V prípade ich nedodržiavania sa Zhotoviteľ zaväzuje uhradiť zmluvnú pokutu vo výške 200 EUR za každý dokázaný prípad. Všetci pracovníci Zhotoviteľa ako aj ich subdodávatelia budú riadne označení príslušnosťou ku svojmu zamestnávateľovi a budú používať ochranné pracovné prostriedky nevyhnutné k vykonávaniu prác: reflexné vesty, pevnú obuv a helmu. Ďalej sa Zhotoviteľ zaväzuje dodržiavať hygienické predpisy.

8.3 Všetky odborné práce musia vykonávať pracovníci Zhotoviteľa alebo jeho subdodávateľov, majúci príslušnú kvalifikáciu. Doklad o kvalifikácii pracovníkov je Zhotoviteľ na požiadanie Objednávateľa povinný tomuto bezodkladne predložiť. Zhotoviteľ je v súlade s § 551 Obchodného zákonníka povinný bez zbytočného odkladu upozorniť na nevhodnú povahu alebo vady vecí, podkladov alebo pokynov daných mu Objednávateľom na vyhotovenie diela, ak Zhotoviteľ mohol túto nevhodnosť zistiť pri vynaložení odbornej starostlivosti.

8.4 Zhotoviteľ je povinný pri realizácii diela dodržiavať všetky záväzné a aj doporučené STN, bezpečnostné predpisy, všetky zákony a ich vykonávacie vyhlášky, ktoré sa týkajú jeho činnosti. Ak porušením týchto predpisov vznikne akákoľvek škoda, nesie všetky vzniknuté náklady Zhotoviteľ.

8.5 Zhotoviteľ je povinný zabezpečiť dielo proti krádeži.

8.6 Ak činnosťou Zhotoviteľa dôjde k spôsobeniu škody Objednávateľovi alebo iným subjektom z dôvodu opomenutia, nedbalosti alebo neplnenia podmienok vyplývajúcich zo zákona STN alebo iných noriem, alebo vyplývajúcich z tejto zmluvy je Zhotoviteľ povinný bez zbytočného odkladu túto škodu odstrániť, a ak to nie je možné, tak dokázanú škodu finančne uhradiť. Všetky náklady s tým spojené nesie Zhotoviteľ.

8.7 Zhotoviteľ poveruje zodpovedného a kompetentného zástupcu, ktorý bude trvalo riadiť práce

na stavenisku. Objednávateľ je oprávnený odmietnuť zástupcu, eventuálne po predchádzajúcom upozornení požadovať výmenu skôr schváleného zástupcu. Objednávateľ môže takisto požiadať Zhotoviteľa, aby bezodkladne odvolal z práce na diele ktorúkoľvek osobu zamestnanú Zhotoviteľom alebo jeho subdodávateľom, ktorá podľa názoru Objednávateľa zneužíva svoju funkciu, alebo je nespôsobilá, alebo je nedbalá v riadnom plnení svojich povinností, alebo ktorej prítomnosť na stavenisku je považovaná Objednávateľom za nežiadúcu. Osoba, takto odvolaná z práce na diele, bude Zhotoviteľom čo najskôr nahradená inou osobou.

8.8 Zhotoviteľ garantuje, že použité materiály, výrobky a technológie budú schválené pre územie Slovenskej republiky a s povoleným dovozom.

8.9 Zhotoviteľ je povinný zabezpečiť upratanie a likvidáciu všetkých odpadov zo svojej činnosti a činnosti priamych dodávateľov Objednávateľa podľa príslušných záväzných predpisov a nariadení.

**Článok IX.**

**Subdodávatelia**

9.1 Ak má Zhotoviteľ v úmysle čiastočne zadať svoju prácu ďalším subdodávateľom, môže tak urobiť iba s predchádzajúcim písomným súhlasom Objednávateľa.

9.2 Zhotoviteľ za plnenie subdodávateľov nesie zodpovednosť v plnom rozsahu tak, ako keby predmet Zmluvy vykonával sám.

9.3 Pokiaľ Zhotoviteľ nedodrží dohodnutý záväzok v bode 9.1 tohto Článku, považuje sa to za závažné porušenie zmluvných podmienok. Objednávateľ je oprávnený žiadať zaplatenie zmluvnej pokuty vo výške 5 % ceny diela.

**Článok X.**

**Odovzdanie diela**

10.1 Zhotoviteľ je povinný písomne oznámiť Objednávateľovi najneskôr 15 dní vopred, kedy bude dielo pripravené na odovzdanie. Objednávateľ je potom povinný najneskôr do troch dní od termínu pripravenosti na odovzdanie stanoveného Zhotoviteľom zahájiť preberacie konanie a riadne v ňom pokračovať.

10.2 Ak Zhotoviteľ oznámi Objednávateľovi, že dielo je pripravené na odovzdanie a pri preberacom konaní sa zistí, že dielo nie je podľa podmienok tejto Zmluvy ukončené alebo pripravené na odovzdanie, je Zhotoviteľ povinný uhradiť Objednávateľovi všetky náklady tým vzniknuté a zmluvnú pokutu vo výške **200,00 EUR**.

10.3 Zhotoviteľ je povinný pripraviť a doložiť pri preberacom konaní:

1. zápisy a osvedčenia o vykonaných skúškach použitých materiálov a výrobkov (certifikáty),
2. zápisy o preverení rozvodov, prác a konštrukcií zakrytých v priebehu prác,
3. zápisy o vykonaných revíznych a prevádzkových skúškach,
4. podrobný číslovaný zoznam odovzdávaných dokladov.

Bez týchto dokladov sa dielo nebude považovať za dokončené a schopné odovzdania.

10.4 O priebehu preberacieho konania vyhotoví Objednávateľ zápis, v ktorom sa okrem iného uvedie i súpis nedostatkov a drobných chýb, ak ich dielo obsahuje, s termínom ich odstránenia. Ak Objednávateľ odmietne dielo prevziať, je povinný uviesť do zápisu svoje dôvody.

10.5 Dielo je považované za ukončené po ukončení všetkých prác uvedených v Článku II. tejto Zmluvy, ak sú ukončené riadne a Zhotoviteľ odovzdal Objednávateľovi doklady uvedené v bode 10.3. tohto Článku. Ak sú v tejto Zmluve použité termíny ukončenie diela alebo deň odovzdania, rozumie sa tým deň, v ktorom dôjde k podpisu odovzdávacieho protokolu oboma zmluvnými stranami.

10.6 Objednávateľ má právo prevziať i dielo, ktoré vykazuje drobné nedostatky a vady, ktoré nebránia užívaniu diela. V tom prípade je Zhotoviteľ povinný odstrániť tieto nedostatky a chyby v termíne uvedenom v zápise o odovzdaní a prevzatí.

10.7 Ak Zhotoviteľ neodstráni všetky nedostatky a drobné chyby v dohodnutom termíne, je povinný zaplatiť Objednávateľovi zmluvnú pokutu vo výške **200,00 EUR** za každú chybu a deň omeškania s jej odstránením. Objednávateľ nie je povinný prevziať dielo vykazujúce nedostatky alebo drobné vady.

10.8 Zhotoviteľ je povinný v primeranej lehote odstrániť nedostatky alebo drobné vady i keď by sa domnieval, že za uvedené nedostatky nezodpovedá. Náklady na odstránenie v týchto sporných prípadoch nesie až do rozhodnutia súdu Zhotoviteľ. Ak nepristúpi Zhotoviteľ k odstráneniu nedostatkov a drobných vád v primeranej lehote podľa povahy nedostatkov alebo vád, do 5 dní po písomnom vyzvaní Objednávateľa, zjednávajú obe strany zmluvnú pokutu vo výške **200,00 EUR** za každý deň, o ktorý Zhotoviteľ k ich odstráneniu pristúpi neskôr.

**Článok XI.**

**Záruka**

11.1 Zhotoviteľ poskytuje na predmet diela špecifikovaného v Článku II. záruku v dĺžke 60 mesiacov.

11.2 Objednávateľ je povinný vady písomne reklamovať u Zhotoviteľa bez zbytočného odkladu po ich zistení. V reklamácii musia byť vady popísané a uvedené, ako sa prejavujú. Ďalej v reklamácii môže Objednávateľ uviesť svoje požiadavky, akým spôsobom požaduje vadu odstrániť alebo či požaduje finančnú náhradu.

11.3 Zhotoviteľ je povinný najneskôr do 5-tich dní po doručení reklamácie písomne oznámiť, či reklamáciu uznáva, akú lehotu navrhuje pre odstránenie vád alebo z akých dôvodov reklamáciu neuznáva. Ak tak neurobí, predpokladá sa, že reklamáciu Objednávateľa uznáva.

11.4 Reklamáciu je možné uplatniť najneskôr do posledného dňa záručnej lehoty, pričom i reklamácia odoslaná Objednávateľom v posledný deň záručnej lehoty sa považuje za včas uplatnenú.

11.5 Zhotoviteľ je povinný pristúpiť neodkladne k odstraňovaniu reklamovanej vady, najneskôr však do piatich dní po doručení reklamácie, a to i v prípade, že reklamáciu neuznáva. Ak tak neurobí, je povinný uhradiť objednávateľovi zmluvnú pokutu **200,00 EUR** za každý deň, o ktorý k odstráneniu vád pristúpi neskôr. Objednávateľ má okrem dohodnutej zmluvnej pokuty nárok na prípadnú náhradu škody a ušlého zisku. Náklady na odstránenie reklamovanej vady nesie Zhotoviteľ i v sporných prípadoch, až do vydania expertného posudku.

11.6 Ak Zhotoviteľ nepristúpi k odstraňovaniu reklamovanej vady ani do 10-tich dní po doručení reklamácie Objednávateľa, je Objednávateľ oprávnený poveriť odstránením vady inú špecializovanú firmu. Všetky tieto vzniknuté náklady uhradí Objednávateľovi zhotoviteľ. Zhotoviteľ týmto súhlasí s jednostranným zápočtom tejto pohľadávky Objednávateľa so záväzkami voči Zhotoviteľovi.

11.7 V prípade havárie, na Zhotovovanom diele, alebo v priestoroch staveniska do odovzdania diela

Objednávateľovi je zhotoviteľ povinný pristúpiť k jej odstraňovaniu neodkladne a pracovať na nej až do úplného odstránenia.

**Článok XII.**

**Zmena zmluvy**

12.1 Túto zmluvu je možné meniť len písomne obojstranne potvrdenou dohodou, výslovne pomenovanou ako „dodatok k Zmluve“. Iné zápisy, protokoly a pod. sa za zmenu zmluvy nepovažujú.

12.2 Ak nastanú u niektorej zo strán skutočnosti, brániace riadnemu plneniu tejto Zmluvy, je povinná to ihneď bez zbytočného odkladu oznámiť druhej strane a vyvolať rokovanie zástupcov oprávnených k podpisu Zmluvy.

12.3 Ak sa rozhodne niektorá zo strán po začatí realizácie od tejto Zmluvy odstúpiť z dôvodov dohodnutých touto Zmluvou, je povinná svoje odstúpenie písomne oznámiť druhej strane s uvedením termínu, ku ktorému od Zmluvy odstupuje. V odstúpení musí byť ďalej uvedený dôvod odstúpenia a presne citované ustanovenie tejto zmluvy, ktoré ju k takému kroku oprávňuje. Inak je odstúpenie neplatné.

12.4 Ak nesúhlasí jedna zo strán s dôvodom odstúpenia druhej strany po začatí realizácie alebo ak popiera jeho existenciu, je povinná to písomne oznámiť bezodkladne po doručení oznámenia o odstúpení. Ak tak neurobí ani do 10 dní, predpokladá sa, že s dôvodom odstúpenia súhlasí. Do uplynutia tejto doby je Zhotoviteľ povinný zabezpečiť stráženie zhotovovaného diela a vykonať všetky potrebné opatrenia k tomu, aby z dôvodu odstúpenia na zhotovovanom diele nemohli vzniknúť žiadne škody.

12.5 Ak odstúpi niektorá zo strán po začatí realizácie podľa na základe dôvodu dohodnutého touto Zmluvou, potom povinnosti zmluvných strán sú nasledujúce:

1. Zhotoviteľ vykoná súpis všetkých vykonaných prác, ocenený podľa spôsobu, ktorým je stanovená cena diela,
2. Zhotoviteľ vykoná finančné vyčíslenie vykonaných prác, poskytnutých záloh a spracuje čiastkovú konečnú faktúru,
3. Zhotoviteľ odvezie všetok svoj nezabudovaný materiál, ak sa strany nedohodnú inak,
4. Zhotoviteľ vyzve objednávateľa k čiastkovému prevzatiu diela a objednávateľ je povinný do troch dní od doručenia vyzvania zahájiť čiastkové preberacie konanie,
5. po čiastkovom prevzatí vykonaných prác dohodnú obe strany písomné zrušenie Zmluvy,
6. strana, ktorá dôvodné odstúpenie od Zmluvy zapríčinila, je povinná uhradiť druhej strane všetky náklady jej vzniknuté z dôvodu odstúpenia od Zmluvy a okrem toho i jednorazovú zmluvnú pokutu vo výške 3% z nezrealizovanej ceny diela.

12.6 Objednávateľ je oprávnený previesť svoje práva a povinnosti z tejto zmluvy vyplývajúce na tretiu osobu. Ak objednávateľ prevedie svoje práva a povinnosti z tejto zmluvy vyplývajúce na inú osobu, je povinný toto neodkladne oznámiť písomne Zhotoviteľovi. Zhotoviteľ je oprávnený previesť svoje práva a povinnosti z tejto Zmluvy vyplývajúce na inú osobu len s písomným súhlasom Objednávateľa.

**Článok XIII.**

**Záverečné ustanovenia**

13.1 Obe strany vyhlasujú, že súhlasia s celým rozsahom tejto Zmluvy a že nebola uzavretá v tiesni a za nevýhodných podmienok pre niektorú zo strán.

13.2 Nárok na zmluvnú pokutu je Objednávateľ oprávnený jednostranne započítať v deň keď sa dozvie o porušení záväzku Zhotoviteľa.

13.3 Táto zmluva je vyhotovená v štyroch rovnopisoch, z ktorých dva rovnopisy obdrží Objednávateľ a dva rovnopisy obdrží Zhotoviteľ.

13.4 Táto zmluva nadobúda platnosť dňom jej podpisu zmluvnými stranami. Zmluva nadobúda účinnosť jej zverejnením a splnením odkladacej podmienky, ktorou je uzatvorenie zmluvy medzi Objednávateľom ako Prijímateľ a Poskytovateľom NFP ( ďalej len riadiaci orgán „RO“) a doručením správy z kontroly predmetného verejného obstarávania od RO, t.j. schválením postupu verejného obstarávania.

13.5 Objednávateľ si vyhradzuje právo od Zmluvy jednostranne odstúpiť :

1. v prípade, že nedôjde k uzavretiu Zmluvy o nenávratný finančný príspevok (ďalej len „NFP“) s príslušným RO

a/alebo

1. v prípade, ak mu bude doručená správa z kontroly príslušného RO, že pri kontrole dokumentácie z predmetného verejného obstarávania pre zadávanie zákazky podľa § 117 zákona , ktorej výsledkom je táto Zmluva o dielo, sa zistilo porušenie princípov a postupov verejného obstarávania, resp. porušenie pravidiel a ustanovení legislatívy SR a EÚ a/alebo iné porušenie ovplyvňujúce oprávnenosť príslušného výdavku.

13.6 Dodávateľ na základe hore uvedených skutočností podľa bodu 13.5 súhlasí s jednostranným odstúpením od Zmluvy.

13.7 Zhotoviteľ je povinný strpieť výkon kontroly/auditu súvisiaceho s dodávkou stavebných prác kedykoľvek počas platnosti a účinnosti Rozhodnutia o schválení žiadosti o nenávratný finančný príspevok, a to oprávnenými osobami a poskytnúť im všetku potrebnú súčinnosť. Zhotoviteľ je povinný strpieť výkon kontroly/auditu súvisiaceho so zhotovením diela a poskytnúť súčinnosť pri výkone kontroly/auditu orgánu/ov oprávnenému/ných vykonávať kontrolu a to kedykoľvek počas platnosti a účinnosti príslušnej Zmluvy o poskytnutí nenávratného finančného príspevku, uzavretej medzi Objednávateľom, obec Víťaz ako Prijímateľom a Poskytovateľom Ministerstvom pôdohospodárstva a rozvoja vidieka Slovenskej republiky (ďalej len „MPRV“ SR) za účelom financovania predmetných stavebných prác a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, vyplývajúce zo zákona o poskytovanom príspevku a poskytnúť riadiacemu orgánu/om, či jeho zamestnancom riadne a včas všetku potrebnú súčinnosť. Za strpenie výkonu kontroly a poskytnutie súčinnosti pri výkone kontroly neprináleží poskytovateľovi žiadna odmena, náhrada ani iné plnenie.

13.8 Oprávnenými osobami sú:

1. MPRV SR ako RO a ním poverené osoby,
2. Útvar následnej finančnej kontroly a ním poverené osoby,
3. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
4. Orgán auditu, jeho spolupracujúce orgány a nimi poverené osoby,
5. Osoby prizvané orgánmi uvedenými v písm. a) až d) v súlade s príslušnými právnymi predpismi SR.

13.09 Objednávateľ v súvislosti s povinnosťou zverejnenia Zmluvy podľa § 47a Občianskeho zákonníka a § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „zákon č. 211/2000 Z. z.“) zabezpečí ochranu práv Zhotoviteľa vyplývajúcich z § 17 Obchodného zákonníka týkajúcich sa obchodného tajomstva a § 11 Občianskeho zákonníka, týkajúceho sa práva na ochranu osobnosti.

13.10 Práva a povinnosti zmluvných strán neupravené v tejto Zmluve sa riadia príslušnými ustanoveniam Obchodného zákonníka a ostatných všeobecne záväzných právnych predpisov platných a účinných v Slovenskej republike (ďalej „SR“).

13.11 Zmluvné strany sa zaväzujú riešiť spory vyplývajúce z tejto Zmluvy prednostne formou zmieru

prostredníctvom zástupcov svojich štatutárnych orgánov. V prípade, že spor sa nevyrieši dohodou, ktorákoľvek zo zmluvných strán je oprávnená predložiť spor na riešenie príslušnému súdu v SR.

V.....................................Dátum : V ......................................Dátum :

Objednávateľ : Dodávateľ :

Ing. Ján Baloga

starosta obce konateľ spoločnosti